10.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ2/Α/37981/20427 της 6/13 Νοεμ. 1974  (ΦΕΚ Β' 1145)  Περί διακανονισμού δικαιωμάτων μεταξύ Υπηρεσίας Πολιτικής Αεροπορίας και Ολυμπιακής Αεροπορίας. Έχοντες υπ όψει: α.Τη εκ της Διεθνούς Συμβάσεως της Πολιτικής Αεροπορίας της κυρωθείσης δια του Νόμ. 211/1947 υποχρεώσεων παροχής εξυπηρετήσεως προς την διεθνή αεροπλοΐαν. β.Τας δια σειράς διμερών συμφωνιών, αναδειχθείσας υποχρεώσεις της χώρας όπως αι υπό των συμβαλλομένων μερών υποδεικνυόμεναι αντιστοίχως αεροπορικαί επιχειρήσεις, τυγχάνουν της αναγκαίας τεχνικής εξυπηρετήσεως εις το έδαφος εκατέρου των συμβαλλομένων χωρών. γ.Την κατόπιν σειράς ανακοινώσεων και αποφάσεων της Ενώσεως Χειριστών Πολιτικής Αεροπορίας και της Ολυμπιακής Αεροπορίας Α.Ε., διακοπήν των Εθνικών αεροσυγκοινωνιών Εσωτερικού και Εξωτερικού. δ.Τας διατάξεις του Ν.Δ. 714/1970 ως και του εκτελεστικού αυτού Β.Δ. 83/1972, τας ειδικώς αναφερομένας εις το έργον, τας αρμοδιότητας και την οικονομικήν διάρθρωσιν της Υ.Π.Α. ε.Τας πραγματοποιηθείσας εισπράξεις εκ των δικαιωμάτων ΗANDLING κατά το ως άνω χρονικόν διάστημα υπό της ειδικής προς τούτο υπηρεσίας της Ο.Α. δια λογαριασμόν της Υπηρεσίας Πολιτικής Αεροπορίας. ζ.Την ανάγκην αποζημιώσεως του απασχοληθέντος εις τους διεθνείς Αερολιμένας δια τον ως άνω σκοπόν προσωπικόν, αποφασίζομεν: 1.Εγκρίνομεν και αποδεχόμεθα τη λειτουργίαν της Υπηρεσίας ΗANDLING της Ολυμπιακής Αεροπορίας Α.Ε. προς παροχήν υπηρεσιών εξυπηρετήσεως αεροσκαφών ξένων αεροπορικών επιχειρήσεων, αίτινες δεν διαθέτουν ιδίας τοιαύτας Υπηρεσίας, δια λογαριασμόν του Ελληνικού Δημοσίου εις τους Κρατικούς Αερολιμένας Αθηνών, Θεσσαλονίκης, Ρόδου, Κερκύρας, και Ηρακλείου Κρήτης, προς αποτροπήν διακοπής των διεθνών γραμμών των προοριζομένων και διερχομένων δια της Ελλάδος και εντεύθεν απομόνωσιν αεροπορικήν της Χώρας, δια το από 25.9.74 έως 2.10.74 χρονικόν διάστημα.  Σελ.768,08(β) Τεύχος 580-Σελ. 136 2.Η Υπηρεσία HANDLING δι' έκαστον των ως άνω Διεθνών Αερολιμένων περιλαμβάνει μηχανικά στοιχεία, μέσα και έμψυχον δυναμικόν, ακριβώς ως κατά τον χρόνον διακοπής του λειτουργικού έργου της Ολυμπιακής Αεροπορίας Α.Ε. 3.Αι εξυπηρετούμεναι αεροπορικαί εταιρείαι, οργανισμοί και μεμονωμένα αλλοδαπά αεροσκάφη θα καταβάλλουν το αντίτιμον των δια την μορφήν, είδος και έκτασιν υπηρεσιών κεκανονισμένα τιμολογίων. Αι εισπράξεις θα ενεργώνται υπό του ως μέχρι τούδε αρμοδίου οργάνου της Ολυμπιακής Αεροπορίας Α.Ε., κατά τα κεκανονισμένα, υπό τον έλεγχον των Αερολιμενικών Αρχών εκάστου των ως άνω Διεθνών Αερολιμένων. 4.Εγκρίνομεν όπως, η πληρωμή του εκτάκτως απασχοληθέντος προσωπικού της Ολυμπιακής Αεροπορίας εις τους Διεθνείς Αερολιμένας δια την παροχήν τεχνικής εξυπηρετήσεως εις τα Αεροσκάφη των αλλοδαπών Αεροπορικών Εταιρειών κατά το ανωτέρω χρονικόν διάστημα, διενεργηθή δια λογαριασμόν του Δημοσίου μερίμνη της Ολυμπιακής Αεροπορίας. 5.Η Ολυμπιακή Αεροπορία αναλαμβάνει όπως, επί των υπ' αυτής εισπραχθέντων δικαιωμάτων ΗANDLING δια λογαριασμόν του Ελληνικού Δημοσίου (ΥΠΑ) και μετά την εξόφλησιν του συνόλου των αποδοχών και αποζημιώσεων του ως άνω προσωπικού δια την αυτήν αιτίαν και την έκπτωσιν υπέρ αυτής της αξίας τυχόν χορηγηθέντων αναλωσίμων υλικών διεξαγωγής του έργου, του ενοικίου χρήσεως των παραχωρηθέντων μηχανημάτων και εν γένει εφοδίων εδάφους, κατά τα ισχύοντα τιμολόγια Ολυμπιακής Αεροπορίας, ως και των λοιπών συναφών δαπανών, υποβάλη εις την Υπηρεσίαν Πολιτικής Αεροπορίας πλήρη εκκαθάρισιν δια τα περαιτέρω. 6.Τυχόν πιστωτικόν υπόλοιπον να κατατεθή υπέρ της Υπηρεσίας Πολιτικής Αεροπορίας εις τον παρά τη Τραπέζη της Ελλάδος τηρούμενον λογαριασμόν του Νόμ. 234134/5. 7.Αι τυχόν επί έλαττον διαφοραί θέλουσι καταβληθή εις την Ολυμπιακήν Αεροπορίαν υπό της Υπηρεσίας Πολιτικής Αεροπορίας δι' αναλόγων εγγραφών εις τον Προϋπολογισμόν αυτής 1974. Η παρούσα δημοσιευθήτω δια της Εφημερίδος της Κυβερνήσεως.       38.Ξ.γ.10 Ολυμπιακή Αεροπορία   141    142

[Source: greek_legal_code_raptarchis | Tokens: 3590]